Ջոն Գուլդ Ֆլետչեր

**Ջոն Գուլդ Ֆլետչեր** () իմաժիստ բանաստեղծ, (հայտնի նրանով, որ Հարավային Միացյալ Նահանգներում Պուլիտցերյան մրցանակի արժանացած առաջին բանաստեղծն է) հեղինակ և հեղինակություն ժամանակակից գեղանկարչության մեջ։ Ֆլետչերը ծնվել է Արկանզաս նահանգի Լիթլ Ռոք քաղաքում, սոցիալապես աչքի ընկնող ընտանիքում, սովորել է Անդովերի Ֆիլիպս ակադեմիայում, նախքան Հարվարդի համալսարան ընդունվելը 1903-1907 թվականներին։ Այնուամենայնիվ, նա լքել է Հարվարդը հոր մահից անմիջապես հետո։

## Նախապատմություն
Ֆլետչերն իր կյանքի զգալի մասն անցկացրել է Անգլիայում։ Եվրոպայում գտնվելու ընթացքում նա շփվել է Էմի Լոուելի, Էզրա Փաունդի և այլ իմաժիստ բանաստեղծների հետ։ Նա այն վեց իմաժիստների թվում է եղել, որոնք որդեգրել են իրենց կոչումը և հավատարիմ մնացել մինչև իրենց նպատակների իրականացումը։ Ֆլետչերը վերականգնել է հարաբերությունները Ֆլորենս Էմիլի «Դեյզի» Արբութնոտի (ծնվ. Գոլդ) հետ Քենթում գտնվող իր տանը։ Ֆլորենս Էմիլի Արբութնոտը նախկինում ամուսնացած է եղել Մալքոլմ Արբութնոտի հետ, և Ֆլետչերի հետ սիրավեպը հանգեցրել է նրանց ամուսնալուծությանը։ Զույգն ամուսնացել է 1916 թվականի հուլիսի 5-ին։ Թեև նրանց ամուսնությունից երեխաներ չեն ծնվել, Արբութնոտի որդին և դուստրը նրա նախորդ ամուսնությունից ապրել են նրանց հետ մինչև Դեյզիի և Ֆլետչերի ի վերջո բաժանվելը։

1936 թվականի հունվարի 18-ին Ֆլետչերն ամուսնացել է մանկական գրքերի հայտնի հեղինակ Չարլի Մեյ Սայմոնի հետ։ Նրանք միասին կառուցել են «Ջոնսվուդ» բնակավայրը, որը գտնվել է Արկանզաս գետի զառ ի վերի վրա, Լիթլ Ռոքին կպած։ Նրանք հաճախ մեկնել են Նյու Յորք՝ մտավորականների մեջ ներգրավվածություն ունենալու համար, և Ամերիկայի արևմուտք և հարավ՝ բարենպաստ կլիմայի համար, հատկապես այն բանից հետո, երբ Ֆլետչերի մոտ զարգացել է խրոնիկ արթրիտ։

Ֆլետչերը պայքարել է դեպրեսիայի դեմ և 1950 թվականի մայիսի 10-ին ինքնասպանություն գործել ՝ իրեն խեղդելով Արկանզաս նահանգի Լիթլ Ռոք քաղաքի իր տան մոտ գտնվող լճակում։ Նա թաղված է Լիթլ Ռոքի պատմական Մաունթ Հոլլի գերեզմանատանը։ Նրա պատվին է անվանակոչվել Կենտրոնական Արկանզասի գրադարանային համակարգի մասնաճյուղերից մեկը։

## Պոեզիա
մինի|Ֆլետչերը, մոտ 1917 թվական
1913 թվականին Էզրա Փաունդը գովաբանել է Ֆլետչերի բանաստեղծությունների առաջին հատորը իր «Նոր ազատուհի» գրախոսության մեջ՝ նրա բանաստեղծությունների առանձնահատուկ ռիթմի համար։ Ֆլետչերի վաղ շրջանի ստեղծագործություններից են *Irradiations: Sand and Spray* (1915) և *Goblins and Pagodas* (1916): Էմի Լոուելը գովաբանել է նրան՝ ասելով, որ «Վարպետներից ոչ ոք ավելի իդեալական չէ ազատ ոտանավորների ռիթմը պահելու հարցում»։ Ֆլետչերը հորինել է «պոլիֆոնիկ արձակ» տերմինը՝ նկարագրելու Էմի Լոուելի բանաստեղծական փորձերը, մի ձև, որը նա ուսումնասիրել է նաև *[[Գոբլիններ|Goblins]] & Pagodas* գրքում։ Հետագա բանաստեղծական աշխատանքներում Ֆլետչերը վերադարձել է ավելի ավանդական ձևերին։ Այդ ստեղծագործություններից են՝ «Սև ժայռը» (*The Black Rock,* 1928), «Ընտրված բանաստեղծություններ» (*Selected Poems,* 1938), որը նրան 1939 թվականին պարգևել է Պուլիցերյան մրցանակ պոեզիայի համար, «Հարավային աստղ» (*South Star*, հրատարակվել է Մակմիլանի կողմից 1941 թվականին) և «Այրվող լեռը» (*The Burning Mountain,* 1946): Ավելի ուշ Ֆլետչերը վերադարձել է Արկանզաս՝ նորից կապվելու իր արմատների հետ։ Նրա ստեղծագործություններն ավելի ու ավելի են կենտրոնացել Հարավային Միացյալ Նահանգների խնդիրների և ավանդականության վրա։

1920-ականների վերջին և 1930-ական թվականներին Ֆլետչերը ներգրավված է եղել հարավային ագրարացիների խմբում՝ կազմված հարավային գրողներից և բանաստեղծներից։ Այս խումբը հրատարակել է դասական ագրարային մանիֆեստը «Ես կընդունեմ իմ դիրքորոշումը» (*I'll Take My Stand)*, որը քաղաքական արդիականացմանը և ինդուստրացմանը հակադրվող էսսեների ժողովածու է։ 1937 թվականին Ֆլետչերը գրել է իր ինքնակենսագրականը՝ *Life is My Song*, իսկ 1947 թվականին հրատարակել է *Arkansas*-ը՝ իր հայրենի նահանգի պատմությունը։

Նրա Լիթլ Ռոքի տունը՝ «Ջոնսվուդ»–ը, գրանցված է ԱՄՆ-ի պատմական վայրերի ազգային գրանցամատյանում։

## Գրություններ
* *Irradiations: Sand and Spray*, Boston, Houghton Mifflin Co., 1915
* *Goblins and Pagodas*, Boston, Houghton Mifflin Co., 1916
* *Japanese Prints*, Four Seas, 1918, LC 18017484
* *The Tree of Life*, London, Chattus Windus, 1918
* *Breakers and Granite*, New York, MacMillan Co., 1921
* *[[Paul Gauguin]], His Life and Art*, N. L. Brown, 1921, LC 20114210
* *Preludes and Symphonies*, Macmillan, 1930 
* *XXIV Elegies*, Writers' Editions, Santa Fe, 1935
* *Life Is My Song: The Autobiography Of John Gould Fletcher*, Farrar & Rinehart, 1937 
* *South Star*, New York, MacMillan Co., 1941

## Ծանոթագրություններ

## Հետագա ընթերցում
* *John Gould Fletcher and Imagism*, Edmund S. de Chasca, University of Missouri Press, 1978
* *Fierce Solitude, A Life of John Gould Fletcher*, Ben Johnson III, University of Arkansas Press, 1994

## Արտաքին հղումներ

* Encyclopedia of Arkansas History & Culture: John Gould Fletcher
* 
* 
* . Yale Collection of American Literature, Beinecke Rare Book and Manuscript Library.

Կատեգորիա:20-րդ դարի ամերիկացի բանաստեղծներ
Կատեգորիա:Անգլալեզու բանաստեղծներ
Կատեգորիա:Իմաժիզմ
Կատեգորիա:Ինքնասպաններ
Կատեգորիա:Խեղդվածներ
Կատեգորիա:Պուլիցերյան մրցանակակիրներ